CELEX: 32019D0813
Language: lv
Date: 2019-05-17 00:00:00
Title: Padomes Lēmums (ES) 2019/813 (2019. gada 17. maijs) par nostāju, kas Eiropas Savienības vārdā jāieņem Starptautiskajā Graudu padomē attiecībā uz 1995. gada Graudu tirdzniecības konvencijas termiņa pagarināšanu

21.5.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 133/19
               
            
         PADOMES LĒMUMS (ES) 2019/813
         (2019. gada 17. maijs)
         par nostāju, kas Eiropas Savienības vārdā jāieņem Starptautiskajā Graudu padomē attiecībā uz 1995. gada Graudu tirdzniecības konvencijas termiņa pagarināšanu
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 207. pantu saistībā ar 218. panta 9. punktu,
         ņemot vērā Eiropas Komisijas priekšlikumu,
         tā kā:
         
                     (1)
                  
                  
                     1995. gada Graudu tirdzniecības konvenciju (“Konvencija”) Savienība noslēdza ar Padomes Lēmumu 96/88/EK (1), un tā stājās spēkā 1995. gada 1. jūlijā. Konvencija tika noslēgta uz trim gadiem.
                  
               
                     (2)
                  
                  
                     Saskaņā ar Konvencijas 33. pantu Starptautiskā Graudu padome var pagarināt Konvencijas termiņu uz secīgiem periodiem, kas nevienu reizi nav ilgāki par diviem gadiem. Kopš Konvencijas noslēgšanas tās termiņš ticis regulāri pagarināts uz turpmākiem divu gadu periodiem. Pēdējoreiz Konvencijas termiņu pagarināja 2017. gada 5. jūnijā (2) ar Starptautiskās Graudu padomes lēmumu, un tā ir spēkā līdz 2019. gada 30. jūnijam.
                  
               
                     (3)
                  
                  
                     Starptautiskās Graudu padomes 49. sanāksmē, kas norisināsies 2019. gada 10. jūnijā, ir paredzēts lemt par Konvencijas termiņa pagarināšanu no 2019. gada 1. jūlija uz turpmāku periodu, kas nav ilgāks par diviem gadiem.
                  
               
                     (4)
                  
                  
                     Tā kā Konvencijas termiņa pagarināšana ir Savienības interesēs, ir lietderīgi noteikt nostāju, kas Savienības vārdā jāieņem Starptautiskās Graudu padomes 49. sanāksmē,
                  
               IR PIEŅĒMUSI ŠO LĒMUMU.
         
            1. pants
            Nostāja, kas Savienības vārdā ir jāieņem Starptautiskās Graudu padomes 49. sanāksmē, ir balsot par 1995. gada Graudu tirdzniecības konvencijas termiņa pagarināšanu no 2019. gada 1. jūlija uz turpmāku periodu, kas nav ilgāks par diviem gadiem.
         
         
            2. pants
            Šis lēmums stājas spēkā tā pieņemšanas dienā.
         
         
            Briselē, 2019. gada 17. maijā
            
               
                  Padomes vārdā –
               
               
                  priekšsēdētājs
               
               E.O. TEODOROVICI
            
         
         
            (1)  Padomes Lēmums 96/88/EK (1995. gada 19. decembris), ar ko Eiropas Kopiena apstiprina Graudu tirdzniecības konvenciju un Pārtikas atbalsta konvenciju, kas veido 1995. gada Starptautisko līgumu par graudiem (OV L 21, 27.1.1996., 47. lpp.).
         
            (2)  Informācija par 1995. gada Graudu tirdzniecības konvencijas termiņa pagarināšanu (OV L 12, 17.1.2018., 1. lpp.).